মুর্শিদাবাদ নিয়ে কেন্দ্রীয় স্বরাষ্ট্রসচিবের সঙ্গে ভিডিও বৈঠক করলেন ডিজি রাজীব কুমার

কলকাতা: মুর্শিদাবাদের (Murshidabad Case) পরিস্থিতি নিয়ে কেন্দ্রীয় স্বরাষ্ট্রসচিবের সঙ্গে ভিডিও বৈঠক করলেন ডিজি রাজীব কুমার (Rajib Kumar) মুখ্যসচিব মনোজ পন্থ (Manoj Pant)। কেন্দ্রীয় স্বরাষ্ট্রসচিব জানিয়েছেন, রাজ্যের সংবেদনশীল জেলার উপর নজর রাখতে পরামর্শ দিয়েছেন স্বরাষ্ট্রসচিব। ধুলিয়ানে অন্তত ৩০০ বিএসএফ কর্মী মোতায়েন করা হয়েছে। প্রয়োজনে অতিরিক্ত কেন্দ্রীয় বাহিনী মোতায়েনের করার কথাও বলেছেন। পাশাপাশি রাজ্যকে সব ধরনের সহায়তার আশ্বাস দিয়েছেন তিনি।

শনিবার সন্ধ্যা সাড়ে ৭টা নাগাদ মুর্শিদাবাদের বহরমপুরে পৌঁছন রাজ্য পুলিশের ডিজি রাজীব কুমার। পুলিশ সূত্রে খবর, তিনি বৈঠক করেছেন মুর্শিদাবাদ পুলিশ জেলার সুপার সূর্যপ্রতাপ যাদব ও জেলা পুলিশের অন্যান্য আধিকারিকের সঙ্গে। এর পর সেখান থেকে পৌনে ৮টা মিনিট নাগাদ তিনি জঙ্গিপুরের উদ্দেশে রওনা দেন। পুলিশের একটি সূত্রের দাবি, রাত ৯টা নাগাদ মুর্শিদাবাদের জঙ্গিপুরে বিএসএফের সঙ্গে রাজ্য পুলিশের বৈঠক করেন। কী ভাবে আধাসেনা মোতায়েন করা হবে। পরিস্থিতি কী ভাবে নিয়ন্ত্রণে আনা যাবে তার রণকৌশল ঠিক হয় ওই বৈঠকে। প্রসঙ্গত মুর্শিদাবাদের ঘটনায় কেন্দ্রীয় বাহিনী মোতায়েনের নির্দেশ দিল কলকাতা হাইকোর্ট।

আরও পড়ুন: মুর্শিদাবাদে কেন্দ্রীয় বাহিনী মোতায়েনের নির্দেশ হাইকোর্টের

ওয়াকফ আইনের প্রতিবাদে মুর্শিদাবাদের বিভিন্ন এলাকায় আশান্তি ছড়িয়েছে। ঘটনার পরিপ্রেক্ষিতে, কেন্দ্রীয় স্বরাষ্ট্রসচিব গোবিন্দ মোহন শনিবার রাজ্যের মুখ্যসচিব এবং পুলিশের ডিজির সঙ্গে কথা বলেছেন। দ্রুত স্বাভাবিক অবস্থা ফিরিয়ে আনতে পর্যাপ্ত পদক্ষেপ নেওয়ার পরামর্শ দিয়েছেন। রাজ্য প্রশাসনকে অন্যান্য সংবেদনশীল জেলাগুলির উপর কড়া নজর রাখার কথাও বলেছেন। স্বরাষ্ট্রসচিব জানান যে মুর্শিদাবাদে স্থানীয়ভাবে প্রায় ৩০০ জন বিএসএফ ছাড়াও, রাজ্য সরকারের অনুরোধে অতিরিক্ত পাঁচটি কোম্পানি মোতায়েন করা হয়েছে। কেন্দ্র পরিস্থিতি নিবিড়ভাবে পর্যবেক্ষণ করছে এবং প্রয়োজনে অতিরিক্ত বাহিনী মোতায়েনের কথাও বলেছেন।

দেখুন ভিডিও